Iittala

Iittala on Hämeenlinnan kaupunkiin kuuluvan entisen Kalvolan kunnan keskustaajama ja suurin kylä. Iittalan taajamassa asui vuoden 2018 lopussa 2 348 asukasta.

Taajamassa sijaitsee Iittalan lasitehdas ja Iittalan lasikeskus. Taajaman kautta kulkee Riihimäki–Tampere-rata, joka on osa Suomen päärataa, ja siellä on Iittalan rautatieasema. Iittala liitettiin muun Kalvolan mukana Hämeenlinnaan kuntaliitoksessa vuonna 2009.

Iittalaan valmistui syksyllä 2017 hyvinvointikeskus Sauvola, jonka palvelut korvasivat muun muassa palvelukoti Koivurinteen toiminnan. Hyvinvointikeskus sijaitsee Sauvolan aukiolla.

 Lähteet 

Luokka:Kalvola
Luokka:Hämeenlinnan kylät
Luokka:Kanta-Hämeen maakunnan taajamat
Luokka:Suomen kirkonkylät
Luokka:Suomen entiset kuntakeskukset